無限迴圈

無限迴圈喺控制流程上係指一個永遠都行唔完嘅迴圈。無限迴圈發生嘅原因可能係因為個迴圈根本冇終止條件、有一個冇可能達得到嘅終止條件、又或者有一啲會搞到個迴圈重新啟動嘅陳述式－通常係個編程員無意中犯錯先會噉。喺原始啲嘅電腦當中，無限迴圈通常會搞到部電腦輕機，不過先進啲嘅電腦會識得喺出現無限迴圈嗰時話俾個使用者知，等個使用者決定好唔好繼續行落去，又或者俾個用家喺無限迴圈出現嗰時人手終止個程式。

例子 
無限迴圈例子有以下呢啲：

一段 Java 碼：
while (true) // 當「true」係真嘅時候一路做以下嘅嘢；因為 true by definition 就係真，所以呢個 loop 永遠唔會完。
    System.out.println("Infinite Loop");

一段 Visual Basic 碼：
dim x as integer ' 設 x 呢個變數，佢係一個整數
do while x < 5 ' do 以下嘅嘢 while x 細過 5
  x = 1 ' 設 x 做 1
  x = x + 1 ' 設 x 做 x + 1
loop
' 呢段碼個迴圈開頭會將 x 嘅數值設返做 1，所以 x 嘅數值永遠都唔會等如或者大過 5。

攷 

編程